হরিবোল (চলচ্চিত্র)
হরিবোল একটি বাংলাদেশি পূর্ণদৈর্ঘ্য চলচ্চিত্র। এটা নদী, পরিবেশ এবং মতুয়া সম্প্রদায়ের উপর নির্মিত একটি বিশেষায়িত চলচ্চিত্র। চলচ্চিত্রটি বাংলাদেশের স্বাধীনতা যুদ্ধ ও মতুয়া সম্প্রদায়ের একটি নিগৃহীত পরিবারের কাহিনির উপর নির্মিত। আনিসুজ্জামান নিবেদিত ও বলেশ্বর ফিল্মস প্রযোজিত এই চলচ্চিত্রের গল্প, সংলাপ, চিত্রনাট্য রচনা ও পরিচালনা করেছেন রেজা ঘটক। চলচ্চিত্রের মুখ্য চরিত্র গুলিতে অভিনয় করেছেন কাজী ফয়সল, ইকতারুল ইসলাম, তৃপ্তি সরেন, ইমরান হোসেন, সেলিম হায়দার, লিয়াকত লিকু, প্রণব দাস প্রমুখ। এটা রেজা ঘটকের নির্মিত প্রথম চলচ্চিত্র।